Termisk+sprøyting+-+oversikt


 * [[image:26.jpg width="341" height="256" align="right" caption="Termisk sprøyting"]]Termisk sprøyting**

Begrepet termisk sprøyting omfatter en rekke teknikker, der man benytter et spesielt apparat som smelter et pulver eller et trådformet materiale. Varmekilden kan være en gassflamme eller en elektrisk lysbueutladning. Materialet blir så overført til det emne som skal overflatebehandles, påføringen skjer ved hjelp av en sprøytepistol og treffer basismaterialet med stor hastighet. For å få utbytte av sprøytingen er det viktig at basismaterialet er renset for olje, smuss og oksidbelegg, sandblåsing kan benyttes til dette. Det er viktig at påsprøyting skjer umiddelbart etter rensing før det dannes nye oksidbelegg ol. et godt belegg må ha god heft til basismaterialet og lav porøsitet. Termiske sprøyteprosesser kan påføres både metalliske og keramiske materialer. Beleggingsmaterialet kan være rene metaller, legeringer, keramiske materialer og plaster. Noen metoder har begrensinger i hvilke materialtyper det er mulig å sprøyte med.




 * Metoder**

Flammesprøyting: Her blir et pulver eller en metalltråd ført inn og smeltes i en gassflamme. Det smeltede materialet sprayes så på basismaterialet gjennom en dyse vha. trykkluft og forbrenningsprodukter.

Plasmasprøyting: Pulveret føres inn i lysbuen med en bæregass, pulveret smelter hurtig og gassen ekspanderer kraftig, dette fører til at smelten slenges ut med stor kraft mot basismaterialet.

Detonasjonssprøyting: En oppmålt blanding av pulvermateriale, acetylen og oksygen blir detonert i et rør. Dette fører til en opphetet gasstrøm med høy hastighet varmer opp pulveret til plastisk tilstand og slenger det på basismaterialet.

Lysbuesprøyting: Dette er en elektrisk metode, lysbuen brenner mellom to elektrodetråder som mates kontinuerlig. Smelten blåses på basismaterialet vha. trykkluft.


 * Anvendelse og fordeler**

Termisk sprøyting kan anvendes på alle typer metaller og keramer. Valg av belegg kan forbedre basismaterialets overflateegenskaper i form av korrosjonsbestandighet, slitasjebestandighet og friksjonsegenskaper. Belegget skaper en varmebeskyttende overflate og forlenger levetiden til produktet. Denne type behandling er en rask måte å reparere problemer på samtidig som det ikke deformerer eller endrer strukturen til basismaterialet. Kan anvendes på flymotorer, ventiler, akslinger, pumper, ventiler og store stålkonstruksjoner mm.



[|www.regulator.as] (bilde) [|www.slitasjeservice.no/sproyting/index.html] (bilde, pulversprøyting) [|www.ivt.ntnu.no/ipm/und/fag/TMM4205/Faginformasjon/28.02.2005%20Losningforslag%202.pdf] (tabell) Overflade teknologi, Per Møller, 1 utg.
 * Kilder**
 * [|www.snl.no/termisk_spr%C3%B8yting]**